Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 260/13/4401	Komárno, 29.7.2014
EEČ : 2-30-138-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry XXXXX
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.6.2013, spisová značka 1 Pv 260/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že dňa 4. apríla 2013 v čase okolo 12.30 hod. v meste XXXXX, na ulici XXXXX číslo XXXXX v predajni XXXXX, počas nákupu si vložil do igelitovej  tašky 6 kusov sprchovacieho gélu značky Nivea, ktorú aj s uvedeným sprchovacími gélmi odložil ku vchodovým vstupným dverám do predajne, potom išiel zaplatiť riadny nákup, prešiel cez pokladňu a ako vychádzal von z predajne, od vchodových vstupných dverí si zobral tam odloženú igelitovú tašku so šiestimi sprchovacími gélmi Nivea, za ktoré nezaplatil, čím poškodenej spoločnosti XXXXX XXXXX, a.s. so sídlom XXXXX č. 1/A, XXXXX, IČO: XXXXX spôsobil škodu vo výške 15,54- Eur a tohto konania sa dopustil napriek tomu, že bol Obvodným Oddelením Policajného zboru XXXXX blokom na pokutu nezaplatenú na mieste číslo AB XXXXX zo dňa 23. novembra 2012, postihnutý pokutou vo výške 15,-Eur za priestupok proti majetku podľa § 50 odsek 1 zákona číslo 372/1990 Zb. o priestupkoch v znení neskorších predpisov, ktorého sa dopustil druhovo krádežou dňa 23. novembra 2012. 

Uznesením prokurátora Okresnej prokuratúry XXXXX zo dňa 13.6.2013, spisová značka 1 Pv 260/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX  uznesením sp. zn. 1Pv 260/13 - 7 z 11. júna 2013 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenému mladistvému XXXXX, narodenému XXXXX v XXXXX, pre prečin krádeže podľa ustanovenia §-u  212  odsek 2 písmeno f) Trestného zákona na tom skutkovom základe, že dňa 4. apríla 2013 v čase okolo 12.30 hod. v meste XXXXX, na ulici XXXXX číslo XXXXX v predajni XXXXX, počas nákupu si vložil do igelitovej  tašky 6 kusov sprchovacieho gélu značky Nivea, ktorú aj s uvedeným sprchovacími gélmi odložil ku vchodovým vstupným dverám do predajne, potom išiel zaplatiť riadny nákup, prešiel cez pokladňu a ako vychádzal von z predajne, od vchodových vstupných dverí si zobral tam odloženú igelitovú tašku so šiestimi sprchovacími gélmi Nivea, za ktoré nezaplatil, čím poškodenej spoločnosti XXXXX, a.s. so sídlom XXXXX č. XXXXX, XXXXX, IČO: XXXXX spôsobil škodu vo výške 15,54- Eur a tohto konania sa dopustil napriek tomu, že bol Obvodným Oddelením Policajného zboru XXXXX blokom na pokutu nezaplatenú na mieste číslo AB XXXXX zo dňa 23. novembra 2012, postihnutý pokutou vo výške 15,-Eur za priestupok proti majetku podľa § 50 odsek 1 zákona číslo 372/1990 Zb. o priestupkoch v znení neskorších predpisov, ktorého sa dopustil druhovo krádežou dňa 23. novembra 2012. 

Podľa § 216 odsek 2 Trestného poriadku obvinenému mladistvému  XXXXX bola stanovená skúšobná doba 12 mesiacov, ktorá mu začala plynúť dňom 25. júna 2013, t.j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvineného mladistvého uplynula 25. júna 2014. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

Po uplynutí skúšobnej doby bol zabezpečený odpis z registra trestov a boli vyžiadané správy z Okresného úradu XXXXX, mestského úradu XXXXX a Obvodného oddelenia Policajného zboru XXXXX so zameraním, či sa obvinený mladistvý počas skúšobnej doby dopustil priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby obvinený mladistvý viedol riadny život, nedopustil sa žiadneho trestného činu ani priestupku a negatívne poznatky o ňom nie sú známe. Možno teda konštatovať, že obvinený mladistvý viedol riadny život počas celej skúšobnej doby.

Vzhľadom na to, že u obvineného mladistvého boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčil, rozhodol som tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor